# Anna Pribilyova-Korba
| Jiz va 17 ke Sankt Peterburg (1883) Jizanik 1. Богданович, Юрий Николаевич — Yuri Bogdanovitc — Parmafa xalta ta poana kobara |

| Anna Pribilyova-Korba |

|  | Bifa - Narodnaya Volya grustaks - Seltevafo Artowaso Pako - Kara xalta |

| Anna Pribilyova-Korba |

|  | Bifa - Narodnaya Volya grustaks - Seltevafo Artowaso Pako - Kara xalta |

| Tuveli icde Izvopa |

|                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     | Rossiafa artowasikya |
| ----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------- | -------------------- |
| Varvara Aleksandrova • Maria Ananina • Natalya Armfeld • Alyona Arzamaskaya • Sofia Bardina • Fanya Baron • Ekaterina Barteneva • Varvara Batyuckova • Anastasya Bitsenko • Sofia Bogomolets • Anisya Bolotina • Ekaterina Brecko-Breckovskaya • Maria Ckolnik • Lidya Ezerskaya • Rebekka Fialka • Lidya Figner • Vera Figner • Yevgenya Figner • Gesya Gelfman • Emma Goldman • Xristina Grinberg • Raisa Grossman • Sofia Ivanova-Boreyco • Aleksandra Ivanovskaya • Evdokia Ivanovskaya • Praskovya Ivanovskaya • Aleksandra Izmaylovitc • Maria Kalyujnaya • Fanni Kaplan • Natalya Klimova • Natalya Kogan-Bernstein • Zinaida Konoplyannikova • Maria Kovalevskaya • Elizaveta Kovalskaya • Yulya Krukovskaya • Maria Kutitonskaya • Tatyana Lebedeva • Sofia Leschern • Olga Lyubatovitc • Vera Lyubatovitc • Fani Moreinis • Maria Nikiforova • Sofia Perovskaya • Anna Pribilyova-Korba • Anna Rasputina • Yevgenya Ratner • Neonila Salova • Nadejda Sigida • Nadejda Smirnitskaya • Maria Spiridonova • Maria Subbotina • Nadejda Subbotina • Yevgenya Subbotina • Olga Taratuta • Lyudmila Terentyeva • Anna Toporkova • Maria Vetrova • Lyudmila Volkenstein • Aleksandra Xorjevskaya • Anna Yakimova • Vera Zasulitc |                      |


Anna Pribilyova-Korba
{{Korikaf kroj|korik=Anna Pribilyova-Korba|evleem=1849-1939|kira=[[Rossia]]f artowasik}}
{{Teliz_toza}}
'''Anna Pavlovna Pribilyova-Korba''' koblirayoltafa gu '''Meinhardt''' (&nbsp;rossiavon ''Анна Павловна Прибылëва-Корба, Мейнгардт''&nbsp;) tiyir rossiaf artowasik. Koe [[Tver]] koe savsafo [[rossia]]fo gindaxo ba 09/12/1849 kobliyir. Bak 09/12/1939 koe [[Sankt Peterburg|Leningrad]] koe [[TSSS]] awalkeyer.

== Blirizva ==
=== Toza ===
Anna Pavlovna Meinhardt koe Tver dene kulafa yasa ke Pavel Meinhardt kelotaf dritik is Ekaterina Koritskaya kobliyir. Yasa tiyir vey germanafa xanta ise vas tanoye berye is aluboya berya (&nbsp;[[Maria Leschern von Hertzfeld|Maria]] is Yelena is Olga is Varvara is Viktorya&nbsp;) ruldayar. Klepa ke gadikye vebayar da yasa jontikviele ogaruyur. Acum Anna koe [[Warszawa]] az [[Vladimir]] az [[Yaroslavl]] bliyir ise do pilkovaf tavesik ogon vayayar. Remi jotugal va rossiavaf suteroteem isu germanaf belipiyir.

Ke dokobasikeem ke gadikye, Aleksandr Leschern tir ise va Maria taneafa berya ke Anna bak imwugal ke 1868 kurer. Kadimion Anna va Viktor Korba erbapirdasik xantaf gu [[Swiza]] rungruper aze bak santoleaksat ke mil ilanacek kurer. Tolonga va krabama ke [[Sankt Peterburg]] taneon koirubar, poke mona ke Leschern tolonga. Anna va berikya ke Aleksandr kevlanir, i va [[Sofia Leschern von Hertzfeld|Sofia Leschern]] yordapatas va artowas lizor, az va [[Sofia Perovskaya]] is baroya Kornilova berikya is Olga Schleissner is aryon diref bewik ke Tcaykovski rijay. 

Kaikion, tolonga va glabafa krabapa keve Galernaya vawila koirubar. Va idulugal koe trapova koe Lesnoy deorxo ke Sankt Peterburg gitiskiyir, i koe trapova dokerelena do Leschern yasa. Sofia Perovskaya is Aleksandra Kornilova bak idulugal koe Lesnoy va int dere inkeyed.

Bak 1870 is 1871 Anna koe ayikyafa opafa olda keve Griboyedov narilt vayayar. Gan Aleksandr Stranobyulski solokseropik yasegon tulon mbi taveyer. Bat tavera gan Maria Leschern is baroya Kornilova berikya is Sofia Perovskaya is mon sanoya ara yikya dere zo tcokeyer.

Stranolyubski va izvopa is trakopa skeuyur ise tiyir kevusik va gindafa vertuma. Va Anna turestapayar. Anna is konaka nikya pu Nikolay Tcaykovski zo atoed. In va kevus seltom grustayar lize memwedafa neva zo sanegad ise zo amuzed. Voxen Anna Korba va inaf rijay banugale me yoter. Teni fentugal ke 1871 va dob ke kotla ke Sankt Peterburg kotaskir.

Voxen kadimion, nope velitafa bituperaja ke Viktor Korba, tolonga gobozapar nume va morafa kraba ke widava gonarar. Kurenye va kobara dene ravaldasu sistu trasir. Bak idulugal ke 1872 ko [[Moskva]] zo stakser aze ko [[Minsk]] bak 1874.

=== Artowasik ke [[Narodnaya Volya]] ===
Bak imwugal ke 1877 geja wal Rossia is [[Turka]] vinustar. Bata geja ton tegira gotunuyasa va yone Slava sane gu turkafa felira zo atoer. Anna va pomas selasik mbi taver aze bak santaneaksat ke 1877 kak redjel mallapir ise tciceteson va bakanik koe sayakafe ropexe koe [[Romania]] kozanir. Bata gorara kev kurenye va sintafa skeda kidar. Geja bak toleaksat ke 1878 tenuwer voxen Anna arbureteson va bakanikeem kali alubeaksat koe gola zavzagir. Bam va Aleksandr Volkenstein jotaf kurmik ixam askoayan gu ''Jiz ke 193 ke Sankt Peterburg''. Ban in va kiavara ke Sofia Leschern dear ise icde gaderopaf bifeem koe Rossia givar. Koe kelu is arak ke patecta, jiz va [[Vera Zasulitc]] al lorapar.

Anna Korba ko [[Sankt Peterburg]] dimlapir. Banvielu va artowas lizor vonewes koe Rossia djukuvilter. Bak alubeaksat ke 1879. Gu kurenye va int griuziar. Va Maria Ocanina kurenik ke Aleksandr Barannikov artowasik kakever aze va Morozov is [[Sofia Ivanova-Boreyco|Sofia Ivanova]] is [[Gesya Gelfman]] is Kvyatkovski is Tixomirov toz paskaler. Va [[Narodnaya Volya]] grustaks tazukad. Anna vanpir bewik ke skusa neda bak taneaksat ke 1880.

Va bunera va azed grustan gan Narodnaya Volya is gedira va birgotaf krabeem is turolara va remeluxaxa is moekote sutelara va virda ke grustaks paker. Radimi lagadjubera va Aleksandr II gindik ba 13/03/1881, moblis arak ke Narodnaya Volya koe Moskva va int palser. Bak taneaksat ke 1882 Anna Korba ko Sankt Peterburg dimlapir. Ba 17/06 koeon zo soper.

=== Jiz az xalta az divblira ===
{{Jiz va 17 ke Sankt Peterburg|500}}
Kofinon gu ''Jiz va 17 ke Sankt Peterburg'' bak balemeaksat ke 1883, gu tolsanda ke poana kobara koe [[Sibiria]] zo lanzar. Kadimion bata gakera gu 13 tanda is 4 aksat zo kastar. Ko [[Kara xalta|xalta ke Kara]] zo stakser. Bak lerdeaksat ke 1890 va xalta ronobulur aze koe Ust-Ilinski wida zo stanjur. Bak 1894 va Viktor Korba solkurer aze va divblixof dositik Aleksandr Pribilyov yerumar. Bak santaneksat ke 1897 sin ko Blagovectcensk zo arbured lize va Asya nazbeik ke awalkeyes flintik tubronazbead. Arti tena ke gakera bak toleaksat ke 1905 ko [[Odesa]] az [[Moskva]] koirubad. Bak taneafa rossiafa artowara va [[Seltevafo Artowaso Pako]] yoted. Bak 1909 zo soped nume ko Minusinsk toldon di zo divblid.

Kaiki Artowara ke Saneaksat, Anna Pribilyova-Korba tiyir bewik ke ''Seltom ke savsaf gaderopikaf daginik isu divblinik'' is tan nelkaf webesik va ''Katorga is Ssilka'' virda. Ba 09/12/1939 koe Leningrad awalkeyer aze ko Volkovo awalkikxo poke kurenik zo kotawayar.

== Dere rupec ==
{{GKT|[[Rossiafa artowasikya]]}}
== Vuestexeem ==
<small>
* (ru) «Народная воля»: Воспоминания о 1870—1880-х гг." С приложением планов тюрем на Каре и 4 портретов М.,1926
* (ru) Neva «Народовольцы». М.,1931
* (ru) Fela «Каторга и ссылка» (1934. Кн. 4)
* (ru) Fela «Каторга и ссылка» (1934.Кн. 5\6)
* (ru) «Сибирские записки». 1917. № 2 — о сибирских встречах;
* (ru) "М. Е. Салтыков-Щедрин в воспоминаниях современников: В 2 т. М.,1975.
* (ru) «Русские записки» (1916. № 9. С.103-112) — «Отрывок из воспоминаний: (В Красноярске в 1909 г.)»;
* (ru) «Русское богатство» — о П. Ф. Якубовиче (1912. № 10. С. 57-75);
* (ru) «Мои воспоминания: О Каре» (1914. № 3. С. 130—150).
* (ru) Fela «Былое» (1906) — Корба А. П., Корба, Анна.; «Былое», 1906. 
* (ru) Прибылева-Корба, А. Автобиография, Петроград — в Энциклопедическом словаре братьев Гранат Т. 40
</small>
{{Vuestexeem}}
|style="vertical-align: top;"|
{{Artowasik
|yolt = Anna Pribilyova-Korba
|ewava = Anna Pavlovna Pribyleva-Korba.jpg
|pebuda = Afigasuteks va Anna Pribilyova-Korba, evliskaf
|koblira = 09/11/1849
|koblixo = [[Tver]], [[Rossia]]
|awalkera = 09/12/1939
|awalkexo = [[Sankt Peterburg|Leningrad]], [[Rossia]]
|vedeyot = [[Rossia]]
|tegira = Galbedus artowasik is selasik
|bifa = <br>
* [[Narodnaya Volya]] grustaks
* [[Seltevafo Artowaso Pako]]
* [[Kara xalta]]
}}
[[Iyeltak:Надгробие_А._П._Прибылевой-Корбы.JPG|thumb|220px|right|Naboxa ke Anna Pribilyova-Korba koe [[Sankt Peterburg]]]]
|}
{{Rossiafa artowasikya}}
[[Loma:XIX-eafa decemda|Pribilyova-Korba (Anna)]]
[[Loma:XX-eafa decemda|Pribilyova-Korba (Anna)]]
[[Loma:Rossiaf artowasik|Pribilyova-Korba (Anna)]]
[[Loma:Izva ke Rossia|Pribilyova-Korba (Anna)]]

{{#invoke:Interwiki|interwiki|qid=Q4377743}}
[{"title": "| Anna Pribilyova-Korba |", "data": {"Koblira": "09/11/1849, \u00b7 Tver, Rossia", "Awalkera": "09/12/1939, \u00b7 Leningrad, Rossia", "Vedeyot": "Rossia", "Tegira": "Galbedus artowasik is selasik"}}]